b"\n_START_ARTICLE_\nAkademijos galerija (Venecija)\n_START_SECTION_\nApie galerij\xc4\x85\n_START_PARAGRAPH_\nGalerija yra Venecijos meno akademijos, \xc4\xafkurtos 1750 m., padalinys ir \xc4\xafsik\xc5\xabrusi buvusi\xc5\xb3 Canonici Lateranensi vienuolyno ir Scuola Grande di Santa Maria della Carit\xc3\xa0 pastat\xc5\xb3 patalpose. Galerijos kolekcija buvo reik\xc5\xa1mingai prapl\xc4\x97sta XIX am\xc5\xbeiuje. Akademijos galerija pasiekiama per Akademijos tilt\xc4\x85 (it. Ponte dell'Accademia), kuris gavo nuo jos savo pavadinim\xc4\x85, per Did\xc4\xafj\xc4\xaf kanal\xc4\x85._NEWLINE_\xc5\xa0iuo metu Akademijos galerija yra stambiausias venecijieti\xc5\xa1kos dail\xc4\x97s muziejus. Jame reprezentuoti pagrindiniai Venecijos dail\xc4\x97s mokyklos meistrai: Ticianas, D\xc5\xbeord\xc5\xbeon\xc4\x97, D\xc5\xbeovanis Belinis ir kt. Vitor\xc4\x97s Karpa\xc4\x8do \xc5\xbeymiausiam dail\xc4\x97s darb\xc5\xb3 ciklui \xc5\xa0v. Ur\xc5\xa1ul\xc4\x97s gyvenimo tema skirtas atskiras kambarys. Ekspozicijoje dominuoja religin\xc4\x97s tematikos darbai. Galerijoje saugojamas pagars\xc4\x97j\xc4\x99s Leonardo da Vin\xc4\x8dio pie\xc5\xa1inys \xe2\x80\x9eVitruvijaus \xc5\xbemogus\xe2\x80\x9c (eksponuojamas tik i\xc5\xa1skirtiniais atvejais).\n_START_SECTION_\nGalerijos eksponatai\n_START_PARAGRAPH_\nKeletas i\xc5\xa1 \xc5\xbeymiausi\xc5\xb3 galerijos eksponat\xc5\xb3:"